钦定古今图书集成/历象汇编/乾象典/第040卷 > 《客邸中秋对月》朱希晦
## 钦定古今图书集成/历象汇编/乾象典/第040卷 > 《客邸中秋对月》朱希晦

去年中秋秋月圆，浩歌对酒清无眠。烟霏灭尽人境
寂，仰看明月悬中天。今年客里中秋月，静挹金波更
清绝。可怜有月客无酒，不照欢娱照离别。夜阑淅淅
西风凉，月中老桂吹天香。悠然长啸动归兴，坐久零
露沾衣裳。浮世悲欢何足数，庾楼赤壁俱尘土。风流
已往明月来，山色江声自今古。